b'\n_START_ARTICLE_\nAlaskagolfen\n_START_PARAGRAPH_\nAlaskagolfen (engelsk: Gulf of Alaska), er en bugt i Stillehavet som hvis kyst udg\xc3\xb8r Alaskas sydlige kyst, og Canadas nordvestlige stillehavskyst . Den bugter sig indad fra Alaskahalv\xc3\xb8en og Kodiak Island mod vest, forbi indl\xc3\xb8bet til Cook Inlet til Alexanderarkipelaget i \xc3\xb8st, hvor Glacier Bay og Inside Passage findes. Langs hele Golfens kystlinje er der en kombination af skov, bjerge og gletsjere. Alaskas st\xc3\xb8rste gletsjere, Malaspinagletsjeren og Beringgletsjeren, l\xc3\xb8ber ud i Alaskagolfen.'